201 



han i sin interessante Opsats om de nordfrisiske Øers Flora 

 (Abhandl. Naturw. Verein, Bremen, 1886, Pag. 371) sætter det 

 som en væsentlig Forskjel mellem de østfrisiske og nordfrisiske 

 Øer, at de første besidde Rester af en Skovvegetation, medens 

 de sidste skulde mangle saadanne, idet Klitterne her kun skulde 

 have truffet paa øde Hede- og Mosedrag, da Havet brød ind og 

 bortskyllede de lavere Strækninger. Der er vel en Forskjel og- 

 saa her, men det er den samme, vi fandt ved Betragtningen af 

 de øvrige Vegetationsformationer nemlig en nøje Tilknytning til 

 Vestjylland for de nordfrisiske Øers Vedkommende. At Landet 

 tidligere har været skovbevokset har man tilstrækkelig Bevis for 

 i de i Havbunden fastsiddende Træstubbe, som ere fundne flere 

 Steder paa Vaderne mellem Øerne. Desuden fandt jeg i Klit- 

 slelter syd for Fyrtaarnet paa Amrum flere kun et Par Fod høje 

 men tilsyneladende gamle Buske af Betula odorata var. pubes- 

 cens (Ehrh), som at dømme efter de Forholde, under hvilke de 

 forekom, vare vildtvoksende; omdelte derimod var Tilfældet med 

 Pojmlus tremula^ som jeg ligeledes fandt i Klitdale og Klitsletter 

 paa Amrum, er jeg mindre sikker paa. Men foruden disse to 

 træagtige Planter er der paa de nordfrisiske Øer funden, om end 

 sparsomt, en Del urteagtige Planter, som dels ynde Skovens Nær- 

 hed dels ere Skovplanter i den Forstand, at de næppe formaa at 

 vandre bort fra Skoven eller Skovens Nærhed ind i en hel anden. 

 Vegetationsformation, her Hedevegetationen, men som vel kunne 

 holde sig længe efter at Skoven er forsvunden og maaske endog 

 tillæmpe sig efter de forandrede Forhold. Pag. 187 har jeg 

 givet en Liste over disse Planter; de forekomme kun meget 

 sparsomt. Nogle som kun holde sig i Læ af Byerne kunde 

 maaske dog være indførte. De med * betegnede Arter findes 

 ikke paa de østfrisiske Øer. Derimod ere de alle med Undtagelse 

 ai' Solanum Dulcamara og Verbascum nigrum højst almindelige 

 i og ved de vestjyske Krat. De nordfrisiske Øers Vegetation 

 stemmer saaledes i alle Henseende nøje overens med Vestjyllands. 



